Концерттар, ижади осрашыуҙар, юбилей тантаналары… Бер-береһен йыл әйләнәһенә алмаштырып ҡына торған кисәләрҙең һәр береһенең үҙ йөҙө, үҙ тамашасыһы була. Шуларҙың береһе 1988 йылдың 8 октябрендә арҙаҡлы музыкантыбыҙ Наил Ғәлиевтың юбилейы уңайынан ойошторолған концерт булды. Уның хәтерҙә ҡалыуына тәбиғәттең ғәҙәттән тыш сюрприздары ла булышты. Ул көн төш ауышыуға көслө дауыл ҡупты, ул ағас ботаҡтарын ҡайырып, әллә ҡайҙарға алып атты. Йәм-йәшел япраҡтар өҙгөләнә, рашҡы яуа.